Ciara Horne

Seiclwraig Prydeinig yw Ciara Maurizia Horne (ganwyd 17 Medi 1989), sy'n cynyrchioli Cymru ar hyn o bryd. Gynt, bu'n cynyrchioli Iwerddon yn rhyngwladol.

Magwyd Horne yn Kenilworth, ger Coventry, Swydd Warwick, a mynychoddd Ysgol Ramadeg Merched Stratford, Enillodd Horne radd dosbarth cyntaf mewn Ffisiotherapi o Brifysgol Birmingham yn 2013.

Cychwynnodd Horne ei gyrfa ym myd chwaraeon fel nofwraig, gan gystadlu o 7 oed, a mynd ymlaen i gystadlu'n rhyngwladol hyd oedd hi'n 16 oed, pan anafodd ei hysgwydd a bu angen iddi gael llawdriniaeth. Dyma ysgogodd Horne i newid i gystadlu mewn triathlon, gan ennill lle yn y rhaglen "world class start" a chystadlu yng Nghwpan y Byd Iau yn Salford, ble daeth yn 8fed. Ond, bu'n dal i ddioddef o amryw anafiadau, felly drwy seiclo y horfforddodd yn bennaf, a dyna sut y magwyd ei pherthynas gyda'r beic. Ymunodd Horne â thîm seiclo am y tro cyntaf ym mis Hydref 2009.

Roedd Horne wedi cymhwyso i gynrychioli Iwerddon try ei mam, ond ym mis Gorffennaf 2012, ildiodd Horne ei dinasyddiaeth o'r Iwerddon. Gan y bu ganddi dinasyddiaeth ddeuol, cymhwysodd Horne i seiclo dros Brydain gyda thrwydded British Cycling. Ganwyd ei thad yn y Barri, Bro Morgannwg, ac elly derbyniodd y cynnig i hyfforddi gyda thîm Cymru.

Cynrychiolodd Horne Gymru yng Ngemau'r Gymanwlad 2014, gan gystadlu yn y treial amser a'r pursuit unigol.

Palmarès

2011
2il Treial amser 500m, Pencampwriaethau Cenedlaethol Trac Iwerddon
2il Pursuit, Pencampwriaethau Cenedlaethol Trac Iwerddon
2il Ras scratch, Pencampwriaethau Cenedlaethol Trac Iwerddon

2012
2il Pursuit tîm, Rownd 1, Cwpan Seiclo Trac y Byd, UCI 2012–2013, Cali (gyda Amy Roberts & Elinor Barker)

2013
3ydd Pursuit tîm, Rownd 3, Cwpan Seiclo Trac y Byd, UCI 2012–2013, Cali (gyda Amy Roberts & Elinor Barker)

2014
1af Pursuit tîm, Rownd 1, Cwpan Seiclo Trac y Byd, UCI 2014–2015, Guadalajara (gyda Laura Trott, Elinor Barker & Amy Roberts)
1af Pursuit tîm, Rownd 2,  Cwpan Seiclo Trac y Byd, UCI 2014–2015, Llundain (gyda Laura Trott, Elinor Barker & Katie Archibald)
2il Pursuit tîm, Pencampwriaethau Cenedlaethol Trac Prydain (gyda Katie Archibald, Sarah Storey & Anna Turvey)

2015
1af 20px Pursuit tîm Pencampwriaethau Trac Ewrop
1af Pursuit tîm, Pencampwriaethau Cenedlaethol Trac Prydain (gyda Katie Archibald, Sarah Storey & Joanna Rowsell)
2il Tour of the Reservoir
3ydd Pursuit unigol, Pencampwriaethau Cenedlaethol Trac Prydain

Cyfeiriadau

Dolenni allanol

Categori:Cystadleuwyr yng Ngemau Olympaidd yr Haf 2016
Categori:Genedigaethau 1989
Categori:Pobl o Swydd Warwick
Categori:Seiclwyr benywaidd o Gymru
Categori:Seiclwyr benywaidd o Iwerddon